የሱዳን ጋዜጠኞች የሕዳሴን  ግድብን ጎበኙ
– የሱዳን ጋዜጠኞች ቡድን  ያለፈው ሰኞ ዕለት    የኢትዮጵያ  ታላቁ ሕዳሴ ግድብን  መጎብኘቱ  ተገለጸ ።የውጭ ጉዳይ ሚንስትር ቃል አቀባይ አቶ ተወልደ ሙሉጌታ እንደገለጹት የሱዳን የጋዜጠኞች ልዑካን ቡድን የታላቁ ሕዳሴ ግድብን እንዲጎበኙ መደረጉ የግድቡ መገንባት ለታችኞቹ የተፋሰስ አገራት ጥቅም እንደሚሰጥ ግንዛቤ  የሚፈጥር ነው ብለዋል ።አሥራ አንድ አባላትን የያዘው የጋዜጠኞች ልዑካን ቡድን ባለፈው እሁድ ዕለት  ወደ አዲስ አበባ የገባ ሲሆን ቡድኑ ቦሌ አለም አቀፍ አውሮፕላን ማረፊያ ሲደርስ የተለያዩ የኢትዮጵያ መንግሥት ባለሥልጣናት አቀባበል አድርገውላቸዋል ።እንደ አቶ ሙሉጌታ  ገለጻ  የጋዜጠኞች ቡድኑ ጉብኝት  ዓላማ  የህዳሴ ግድብን የግንባታና ተያያዥ ሥራዎችን ደረጃ ለመመልከት ሲሆን ቡድኑ ግድቡ ቦታ ላይ ሲደርስ በግንባታው ዋና ሥራ አስኪያጅ አቶ ስመኘው በቀለ  ማብራሪያ  ተሠጥቶታል ።ግድቡ ለኢትዮጵያ ብቻ ሳይሆን ለሌሎች የክፍለ አህጉሩ አገራት ንጹህና  ርካሽ  የኤሌክትሪክ ኃይል በማቅረብ ጥቅም እንደሚሠጥ የጋዜጠኞች ቡድኑ አባላት ከጉብኘታቸው በኋላ ገልጸዋል  ።በኢትዮጵያ የገንዘብ አቅም እየተገነባ የሚገኘው ግድቡ ለታችኞቹ የተፋሰስ አገራት በጎርፍ መጥለቅለቅን የሚያስቀርና ትነትን በመቀነስ የውሃ ብክነትን ችግርን የሚያስወገድ መሆኑን የጋዜጠኞች ቡድን አባላት አረጋግጠዋል ።የግድቡ መገንባት ኢትዮጵያ፣ሱዳንና ግብጽ የጋራ ተጠቃሚነታቸውንና አወንታዊ ተጽዕኖን ይበልጥ  የሚያሳድግ መሆኑን ጋዜጠኞቹ  እንዲገነዘቡ ያስቻላቸው መሆኑን አቶ ተወልደ ገልጸዋል ።የሱዳን የጋዜጠኞች ቡድን መሪ ካህሊድ ታህቢት በበኩላቸው እንደገለጹት 11 የሚሆኑና ከሱዳን ሁለት ቴሌቪዥንና 6 ጋዜጦች የተውጣጡ ጋዜጠኞች ጉብኝት እያካሄዱ መሆኑንና  ሰለግድቡ  የግንባታ ደረጃናተያያዥ ጉዳዮች በቀጥታ መረጃ እንዲገኙ ማስቻሉንና ስለግድቡ  የሚሠራጨውን የተዛባ ዘገባ በማስወገድ ረገድ ከፍ ያለሚና ይኖረዋል ብለዋል ።ግድቡን የጎበኙት የሱዳን ጋዜጠኞች ከሚመለከታቸው የኢትዮጵያ መንግሥት ባለሥልጣናት ጋር  ከመወያየታቸው  ተመልክቷል ።የታላቁ ህዳሴ ግድብ  እስካሁን ከሃምሳ በመቶ በላይ  ግንባታው የተጠናቀቀ ሲሆን  ከአፍሪካ  በግዙፍነቱ ቀዳሚ የኤሌክትሪክ ኃይል ማመንጫ  ከመሆኑም በላይ ግድቡ ለአሳ፤ ለቱሪዝም ልማትና ምርምር ማዕከል እንደሚሆን ይጠበቃል ።